CELEX: 22021D0894
Language: lv
Date: 2021-05-17 00:00:00
Title: ES, Kolumbijas, Peru un Ekvadoras Tirdzniecības komitejas Lēmums Nr. 1/2021 (2021. gada 17. maijs), ar ko groza Tirdzniecības nolīguma starp Eiropas Savienību un tās dalībvalstīm, no vienas puses, un Kolumbiju, Peru un Ekvadoru, no otras puses, XII pielikuma (“Publiskais iepirkums”) 1. papildinājumu [2021/894]

4.6.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 198/15
               
            
         ES, KOLUMBIJAS, PERU UN EKVADORAS TIRDZNIECĪBAS KOMITEJAS LĒMUMS Nr. 1/2021
         (2021. gada 17. maijs),
         ar ko groza Tirdzniecības nolīguma starp Eiropas Savienību un tās dalībvalstīm, no vienas puses, un Kolumbiju, Peru un Ekvadoru, no otras puses, XII pielikuma (“Publiskais iepirkums”) 1. papildinājumu [2021/894]
         TIRDZNIECĪBAS KOMITEJA,
         ņemot vērā Tirdzniecības nolīgumu starp Eiropas Savienību un tās dalībvalstīm, no vienas puses, un Kolumbiju, Peru un Ekvadoru, no otras puses, un jo īpaši tā 191. pantu,
         tā kā:
         
                     (1)
                  
                  
                     Tirdzniecības nolīguma starp Eiropas Savienību un tās dalībvalstīm, no vienas puses, un Kolumbiju, Peru un Ekvadoru, no otras puses (“Tirdzniecības nolīgums”), 191. pantā ir noteikta kārtība, kādā Puse attiecībā uz tās iepirkumu var grozīt vai labot Tirdzniecības nolīguma VI sadaļas aptvērumu.
                  
               
                     (2)
                  
                  
                     Tirdzniecības nolīguma XII pielikuma 1. papildinājuma A iedaļas 1. apakšiedaļā “Centrālās pārvaldes iestādes” norādītas Kolumbijas centrālās pārvaldes iestādes, kuru iepirkumam piemēro VI sadaļu.
                  
               
                     (3)
                  
                  
                     Publiskā iepirkuma apakškomitejas 2019. gada 17. oktobra sanāksmē, kas notika Bogotā, Kolumbija informēja Savienību par savu nodomu atjaunināt sarakstu ar centrālā līmeņa iepirkuma veicējiem un pievienot tam sešas izpildvaras līmeņa aģentūras, kas izveidotas pēc 2011. gada. Sarunu par Tirdzniecības nolīgumu starp Savienību un Kolumbiju noslēgšanas laikā 2010. gadā kompetences, ko šobrīd īsteno šādas aģentūras, īstenoja ministriju līmeņa iepirkuma veicēji. Minētās aģentūras pašlaik nav iekļautas centrālā līmeņa iepirkuma veicēju sarakstā Kolumbijas aptvertajiem iepirkumiem.
                  
               
                     (4)
                  
                  
                     Savienība un Kolumbija ir vienisprātis, ka saraksts ar Kolumbijas centrālā līmeņa iepirkuma veicējiem būtu jāatjaunina, pievienojot tam šajā lēmumā minētās sešas aģentūras.
                  
               
                     (5)
                  
                  
                     Tādēļ ir jāgroza Tirdzniecības nolīguma XII pielikuma 1. papildinājuma A iedaļas 1. apakšiedaļa. Savienība un Kolumbija ir vienisprātis, ka saistībā ar šādu atjauninājumu nebūtu vajadzīgi kompensējoši pielāgojumi, jo tas ir neliels grozījums saskaņā ar Tirdzniecības nolīguma 191. panta 2. punktu.
                  
               
                     (6)
                  
                  
                     Lēmumu grozīt Tirdzniecības nolīguma XII pielikuma 1. papildinājuma A iedaļas 1. apakšiedaļu Tirdzniecības komitejā, kas izveidota ar Tirdzniecības nolīgumu, ievērojot Tirdzniecības nolīguma 14. panta 3. punktu saistībā ar 12. panta 4. punktu, var pieņemt Savienība un Kolumbija, kura ir attiecīgā Andu parakstītājvalsts, jo tas skar vienīgi to savstarpējās divpusējās attiecības,
                  
               IR PIEŅĒMUSI ŠO LĒMUMU.
         
            1. pants
            Tirdzniecības nolīguma XII pielikuma (“Publiskais iepirkums”) 1. papildinājuma A iedaļas 1. apakšiedaļā sarakstam ar centrālā līmeņa iepirkuma veicējiem pievieno šādu virsrakstu un sešas aģentūras:
            “Izpildvaras aģentūras
            
                        29.
                     
                     
                        Agencia Nacional de Minería
                     
                  
                        30.
                     
                     
                        Agencia Nacional de Infraestructura
                     
                  
                        31.
                     
                     
                        Agencia Nacional de Seguridad Vial
                     
                  
                        32.
                     
                     
                        Agencia Nacional del Espectro
                     
                  
                        33.
                     
                     
                        Agencia Presidencial de Cooperación Internacional de Colombia
                     
                  
                        34.
                     
                     
                        
                           Agencia de Desarrollo Rural”.
                     
                  
         
            2. pants
            Grozījums, kas paredzēts 1. pantā, neietver kompensējošus pielāgojumus.
         
         
            3. pants
            Šis lēmums stājas spēkā tā pieņemšanas dienā.
            Šo lēmumu sagatavo Tirdzniecības nolīguma Pušu oficiālajās valodās, un visi teksti ir vienlīdz autentiski.
         
         
            
               
                  Tirdzniecības komitejas vārdā –
               
               
                  ES delegācijas vadītājs
               
               Paolo GARZOTTI
            
            
               
                  Kolumbijas delegācijas vadītājs
               
               Juan CARLOS CADENA